กวีประชาไท: รูปธรรม ตัวชี้วัดการปฏิบัติหน้าที่ของผู้พิทักษ์สันติราษฎร์
เป็นรุ่นพี่รุ่นน้องมองมนุษย์ บริสุทธิ์ผุดผ่องผองน้องพี่มีชนชั้นล่างยันชั้นผู้ดี เครื่องวัดชี้ชั้นชนไปจนตายดั้งเดิมหรือก็คือคนชนสามัญ การแข่งขันของคนล้นหลามหลายมีขี้เกียจขยันมีบั้นปลาย บ้างเลียนายได้ดีกว่าพี่น้องตัวชี้วัดจัดมานาฬิกาเพื่อน 20 เรือนริชาร์ดมิลล์ บิลสยองน้องใส่ปาเต๊ะฟิลลิปเรือนขลิบทอง ราคา 2 ล้านกว่าน่ายืมชมชนชั้นนำทำอะไรไม่น่าเกลียด ไม่ได้เบียดเบียนใครใส่เหมาะสมของที่แพงเพราะราคาค่านิยม กลายเป็นปมบ่มเพาะพันธุ์ชั้นชนชาวประชาชีมีไซโก ก็โก้ดี โถไอ้โจรยังจี้ มีอะไรหรือเปล่าโจรก็มีชั้นชนปล้นชั้นดาว ต้องเป็นข่าวฉาวกว่ามหาโจรตัวชี้วัดจัดมาพาหดหู่ พาอดสูรู้เห็นเขาเล่นโขนเขาเล่นบททศกัณฐ์ยันทะโมน กระโดดโจนหลอกเจ้าเข้าฝูงลิงโลกมนุษย์ไม่หยุดร้ายมาว่ายวน บทบาทตนล้นเกินเพลินเชิดฉิ่งสวมหัวโขนเป็นผู้นำคิดทำจริง คนขำกลิ้งท้ายิงกันชนชั้นนำตำรวจ โจร เจอกันประจันหน้า ในสภาประชาธิปไตยไม่ต้อยต่ำผู้พิทักษ์สันติราษฎร์ไม่พลาดซ้ำ รูปธรรม ตัวชี้วัดชัดเจนเอย
เป็นรุ่นพี่รุ่นน้องมองมนุษย์ บริสุทธิ์ผุดผ่องผองน้องพี่มีชนชั้นล่างยันชั้นผู้ดี เครื่องวัดชี้ชั้นชนไปจนตายดั้งเดิมหรือก็คือคนชนสามัญ การแข่งขันของคนล้นหลามหลายมีขี้เกียจขยันมีบั้นปลาย
กวีประชาไท,ธุลีดาวหาง